Monthei Eriksen Haug

Monthei Eriksen Haug (født 9. mars 1861, død 19. juni 1933) var en norsk gårdbruker og stortingspolitiker for Venstre.

Han ble født i Nord-Odal som sønn av gårdbruker Erik Monsen Haug og Karen Sørensdatter. Han tok underoffisereksamen hos Norske jægerkorps i 1882 før han deretter var elev ved Sagatun Folkehøyskole i Hamar. Fra 1889 slo han seg ned som gårdbruker ved gården Haug i Nord-Odal. Han ble valgt inn i kommunestyret i Nord-Odal i 1891, og tjenestegjorde som ordfører fra 1895 til 1901.

Eriksen Haug ble valgt inn på Stortinget ved valget i 1900 fra valgkretsen Hedemarkens Amt og var medlem av landbrukskomiteen. Han ble gjenvalgt både ved valget i 1903 og valget i 1906, hvor han var henholdsvis medlem og sekretær i landbrukskomiteen. Han var for øvrig tredjesuppleant i stortingsperioden 1895 til 1897. Eriksen Haug døde i juni 1933.Minneside basert på bilder og gravminnedata for Monthei E. Haug, (09.mars 1861 - 19.juni 1933), Slekt og Data Gravminnebasen

 Stortingskomiteer 
 Landbrukskomiteen 1900–1903, 1904–1906 og 1907–1909

 Referanser 

 Eksterne lenker 


Kategori:Stortingsrepresentanter 1901–1903
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Stortingsrepresentanter for Hedmark
Kategori:Stortingsrepresentanter fra Venstre
Kategori:Ordførere i Nord-Odal
Kategori:Venstre-ordførere i Hedmark
Kategori:Personer fra Nord-Odal kommune